Fajrŝultra konuro

La Fajrŝultra konuro (Pyrrhura egregia) estas malgranda papago el genro Pyrrhura; konata ankaŭ kiel Ruĝvizaĝa papageto estas specio en la familio Psittacidae. Ĝi troviĝas en Brazilo, Gujano, kaj Venezuelo. Ilia natura vivmedio estas subtropikaj aŭ tropikaj malsekaj montararbaroj. Estas du subspecioj, nome P. e. egregia and P. e. obscura.

Aspekto
La fajrŝultra papageto kreskiĝas ĝis longo de ĉirkaŭ 26 cm kaj pezas ĉirkaŭ 75 g. Ĉe la nomiga subspecio (P. e. egregia), la kapo estas griza kaj la kolo kaj supraj partoj de la korpo kaj flugiloj estas verdaj. La antaŭa rando de la flugilo kaj la subflugilaj kovriloj estas flavaj kun oranĝaj markoj. La brusto estas verde strieca kun bruna kaj flavecblanka. La centra parto de la abdomeno estas ruĝecbruna, same kiel la supra flanko de la vosto, dum la malsupra flanko de la vosto estas griza. La okuloj estas brunaj kaj ĉirkaŭitaj de nuda blanka haŭto, kaj la beko estas kornokolora. Ĉe la alia subspecio, P. e. obscura, la supraj partoj estas pli malhelverdaj kaj estas malmulta aŭ neniu hela koloro sur la abdomeno.

Distribuado kaj habitato
La fajrŝultra papageto estas endemia de la areo de tropika pluvarbaro en Sudameriko, kiu inkluzivas Bolivion, Gujanon, Brazilon kaj Venezuelon. Ĝia tuta okupada areo estas de ĉirkaŭ 50 000 kvadrataj kilometroj kaj inkluzivas parton de la Nacia Parko Canaima. La subspecio P. e. egregia troviĝas en sudorienta Venezuelo kaj sudokcidenta Gujano, dum P. e. obscura troviĝas en suda Venezuelo kaj nordorienta Brazilo. Ĉi tiuj papagetoj troviĝas en primaraj kaj sekundaraj arbaroj je altitudoj inter 700 kaj 1 800 metroj kaj ankaŭ en arbaraj randoj, foje vizitante parkojn kaj ĝardenojn.

Kutimaro
La fajrŝultra papageto kutime videblas en malgrandaj grupoj de ĝis 25 individuoj. Ili flugas rapide kaj lerte inter arboj, ofte elsendante stridajn kriojn kiam ili ekflugas. Ili estas sufiĉe timemaj kaj lerte kaŝas sin inter la foliaro. Ili manĝas en la kanopeo plantomaterialon kaj aparte ŝatas manĝi ĉe arboj de genro Cecropia. Malmulte oni scias pri la reproduktaj kutimoj de ĉi tiuj birdoj.

Referencoj

 Arndt, T. (2008). Anmerkungen zu einigen Pyrrhura-Formen mit der Beschreibung einer neuen Art und zweier neuer Unterarten. Papageien 8/2008.
 Joseph, L. (2002). Geographic variation, taxonomy and distribution of some Amazonian Pyrrhura parakeets. Ornitologia Neotropical 13(4): 337–363.
 Juniper, T., kaj M. Parr (1998). A Guide to the Parrots of the World. Pica Press, East Sussex. 
 Remsen, J. V., Jr., C. D. Cadena, A. Jaramillo, M. Nores, J. F. Pacheco, M. B. Robbins, T. S. Schulenberg, F. G. Stiles, D. F. Stotz, kaj K. J. Zimmer. Versio 6a de Septembro 2007.  A classification of the bird species of South America. American Ornithologists' Union.
 Ribas, C. C., L. Joseph, C. Y. Miyaki (2006). Molecular systematics and patterns of diversification in Pyrrhura (Psittacidae), with special reference to the picta-leucotis complex. Auk 123(3): 660–680.

Eksteraj ligiloj

Kategorio:Papagedoj
Kategorio:Birdoj de Brazilo